text: Lønningsdag? Så er der gang i byen!
  30 juli 2016 kl. 05.15
  Så har danskerne fået løn igen: Det gav masser af uro i nattelivet og voldssager. Bl.a. fik en politimand skrammer i Esbjerg.
  Både Sydøstjyllands Politi og Syd- og Sønderjyllands Politi melder om mange mennesker i nattelivet. På østkysten er noteret et par voldsager, mens politiet i Esbjerg overvejer, om en anholdt 34-årig mand skal fremstilles i grundlovsforhør efter slagsmål med politiet.
  - Vi har en kollega, der måtte en tur om lægevagten med skrammer, fortæller vagtchef Erik Lindhardt til TV SYD.
  Den 34-årig og en kammerat på 27 år – begge fra Esbjerg – blev anholdt efter tummel på en lokal restaurant.
  - Der var uro mellem gæsterne – og de modsatte sig anholdelse. Den 27-årig blødte i hovedet, men det viste sig, at det var selv-påført, forklarer vagtchefen.
  Episoden fandt ske ved 4.30-tiden. Politiet var ved 6-tiden stadig i gang med at hitte rede i, hvad der er foregået.
  - Vi overvejer at fremstille den 34-årige for vold – bl.a. mod politiet – og på grund af hans fortid, slutter vagtchefen.
  